**Ministru kabineta noteikumu projekta “Tiesu ekspertīžu organizēšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Tiesu ekspertīžu organizēšanas kārtība” (turpmāk –Noteikumu projekts) izstrādāts saskaņā ar Tiesu ekspertu likuma 17. panta vienpadsmito daļu, kurā paredzēts deleģējums Ministru kabinetam noteikt tiesu ekspertīžu organizēšanas kārtību tiesu ekspertīžu iestādē un gadījumos, ja ekspertīzi veic vairāku tiesu ekspertīžu iestāžu valsts tiesu eksperti vai privātie tiesu eksperti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 15. martā stājās spēkā Tiesu ekspertu likums, kura 17. panta vienpadsmitajā daļā paredzēts deleģējums Ministru kabinetam noteikt tiesu ekspertīžu organizēšanas kārtību tiesu ekspertīžu iestādē un gadījumos, ja ekspertīzi veic vairāku tiesu ekspertīžu iestāžu valsts tiesu eksperti vai privātie tiesu eksperti. Saskaņā ar minētā likuma pārejas noteikumu 4. punktu noteikumi ir jāizdod līdz 2016. gada 31. jūlijam. Šobrīd nepastāv vienota kārtība, kādā tiesu ekspertīžu iestādes organizē tiesu ekspertīžu veikšanu vai kādā tās sadarbojas, ja ekspertīzes veikšanā nepieciešamas iesaistīties vairāk tiesu ekspertīžu iestādēm vai ekspertīzes veikšanai pieaicināt tiesu ekspertus, kuri nestrādā minētajās iestādēs. Koordinācijas trūkums starp tiesu ekspertīžu iestādēm dažbrīd pagarina komisijas ekspertīžu termiņus, jo nav reglamentēta ekspertīzes organizēšanas kārtība, ja komisijā ir iesaistīti dažādu tiesu ekspertīžu iestāžu valsts tiesu eksperti vai privātie tiesu eksperti, vai arī komisijas darbā piedalās tiesu eksperti, kas nestrādā tiesu ekspertīžu iestādē. Noteikumu projekts nosaka kārtību, kādā organizē ekspertīzes tiesu ekspertīžu iestādē un Tiesu ekspertu likuma 17. panta piektajā daļā noteiktās komisijas tiesu ekspertīzes, nodrošinot ekspertīžu veikšanas organizēšanas un savstarpējās koordinēšanas ievērošanu. Tādā veidā tiek nodrošināts, ka visiem komisijā iekļautajiem ekspertiem ir vienādas tiesības un pienākumi, kā arī noteikti papildpienākumi tiesu ekspertam, kurš organizēs ekspertīzes veikšanu.Kriminālprocesa likuma 201. pants paredz ekspertīzes uzdošanu ekspertīžu iestādei, bet nenosaka kārtību, kā jārīkojas ekspertīžu iestādes vadītājam. Noteikumu projekts reglamentē ekspertīžu iestādes vadītāja rīcību, izvēloties ekspertu un nosakot komisijas ekspertīžu organizēšanas un izpildes termiņa noteikšanas vispārējo kārtību. Taču ņemot vērā to, ka katrai ekspertīžu iestādei ir atšķirīga darbības kompetence un specifika, atšķirīgas tiesu ekspertu specialitātes iestādēs nodarbinātajiem ekspertiem, līdz ar to arī atšķirīgas metodes, ar kurām strādā tiesu eksperti, Noteikumu projekts nosaka pienākumu iestādei izdot iekšējos normatīvos aktus, lai būtu iespējams nodrošināt Noteikuma projektā ietvertos nosacījumus attiecībā uz vadošā eksperta noteikšanu, savstarpējās sadarbības nodrošināšanai, it īpaši komisijas ekspertīžu veikšanā tiesu ekspertīžu iestādē, kā arī atkarībā no veicamās ekspertīzes tās veikšanai nepieciešami termiņu noteikšanā un citiem jautājumiem, kas attiecināmi uz noteiktas jomas ekspertīzēm.  |
| 3. | Projekta izstrādē iesaistītās institūcijas | Tieslietu ministrija, Valsts tiesu ekspertīžu birojs. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu eksperti, tiesu ekspertīžu iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums ietver pienākumus tiesu ekspertīžu iestādes vadītājam organizēt tiesu ekspertīžu veikšanu atbilstoši Noteikumu projektā noteiktajam. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tiesu ekspertīžu iestādēm jāizdod iekšējās kārtības noteikumi, kas noteiks ekspertīzes norises, izpildes termiņu (tiesu ekspertīžu iestādē) noteikšanas un izpētes objektu un citus iesniegto materiālu (turpmāk – materiāli) aprites, rīcības ar materiāliem pēc ekspertīzes pabeigšanas kārtības nosacījumus. |
| 2. | Atbildīgā institūcija | Tiesu ekspertīžu iestādes. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu un dotu iespēju izteikt viedokli, Noteikumu projekts saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības un plānošanas procesā” ievietots Tieslietu ministrijas interneta mājaslapā 2016. gada 26. aprīlī.  |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības un plānošanas procesā” 7.4.1apakšpunktu sabiedrības pārstāvjiem bija iespēja līdzdarboties, rakstiski sniedzot viedokli par Noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības pārstāvju viedokļi par Noteikumu projektu pēc tā ievietošanas Tieslietu ministrijas mājaslapā nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesu ekspertīžu iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas.  |
| 3. | Cita informācija | Nav. |

*Anotācijas III un V sadaļa – Noteikumu projekts šīs jomas neskar.*

Iesniedzēja:

tieslietu ministra p.i. Dace Melbārde

17.08.2016. 09:58

740

D. Obuka

67036833, Daina.Obuka@tm.gov.lv